5. Høring af praksisplan for almen praksis i [adresse] (Åben)
Tidl. politisk behandling
Forventet sagsgang
SS-U, ØK, BY
Lovgrundlag
Sundhedsloven
SAGENS INDHOLD
Byrådet skal i denne sag tage stilling til høringssvar til praksisplan for almen praksis i [adresse]. 
Praksisplanen er sendt i høring af Praksisplanudvalget, som har politisk repræsentation fra kommuner, 
region og praktiserende læger i [adresse]. 
I praksisplanen beskrives de overordnede rammer for opgaverne hos de alment praktiserende læger og 
sammenhænge til det øvrige sundhedsvæsen. Planen sætter en fælles retning og er et centralt samarbejds- 
og planlægningsværktøj mellem region, kommuner og almen praksis. Samtidig skal praksisplanen bidrage 
til at udmønte den midtjyske sundhedsaftale for perioden 2019-2023.
Praksisplanen har visionen: ”Et nært og sammenhængende sundhedsvæsen” og indeholder 11 
indsatsområder, som er samlet under tre temaer. 
Temaer og indsatsområder i praksisplan
Tema 
Indsatsområde
Lighed i sundhed 
og forebyggelse

Fælles investering i forebyggelse – rygning og overvægt

Styrket samarbejde om multisygdom

Forebyggelse af akutte patientforløb hos ældre borgere

Medicinindsatser

Styrket indsats over for borgere med psykisk sygdom 

Populationsomsorg og fælles beslutningstagning
Tilgængelighed 
og digitalisering

Forbedret tilgængelighed i almen praksis – fysisk og 
digitalt 

Digital almen praksis 
Richardt Christensen og 
rekruttering 

Kontinuitet og nærhed i lægebetjeningen 

Attraktive forhold for nedsættelse i almen praksis i hele 
regionen 

Lægelig videreuddannelse, rekruttering og fastholdelse
Indsatserne i praksisplanen skal løbende omsættes til konkrete handlinger via prøvehandlinger, 
kvalitetsudvikling, samarbejdsaftaler mellem almen praksis, region og kommuner samt det lokale 
samarbejde mellem kommuner og praktiserende læger. 
Fristen for indsendelse af kommunernes høringssvar er den 7. december 2020. De indkomne svar 
medtages umiddelbart herefter i regionens forberedelse af sagen til Praksisplanudvalget i januar 2021. For 
at sikre, at Favrskov Kommunes høringssvar medtages i behandlingen af sagen, vil det blive fremsendt til 
regionen umiddelbart efter Social- og Sundhedsudvalgets behandling 1. december 2020 under 
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Anette Nilsson 
Nadia Schmidt (tinj)
forudsætning af Byrådets godkendelse. Såfremt Byrådet ikke kan godkende høringssvaret, kan det trækkes 
tilbage.
VURDERING
Social og Sundhed har udarbejdet et udkast til høringssvar, hvor [adresse] bakker op om den 
overordnede retning i praksisplanen. Samtidig fremhæves indsatsområder og anbefalinger, som er særligt 
relevante. Det drejer sig om de praktiserende lægers opgaver i forhold til at henvise borgere til 
sundhedsfremmende tilbud (fx rygestopkurser) og forebygge akutte patientforløb for ældre borgere. 
I høringssvaret fremhæves også en række opmærksomhedspunkter. Det gælder særligt et bærende princip 
i praksisplanen vedrørende planlagt opgaveudvikling og –overdragelse. I høringssvaret påpeges det, at der 
skal være opmærksomhed på, om overdragelse af nye opgaver til de praktiserende læger vil få betydning 
for opgavevaretagelsen i kommunerne. Endelig understreges det, at der skal være enighed blandt de 
parter, der berøres af en opgaveoverdragelse, og at de økonomiske og faglige konsekvenser skal være 
gennemsigtige. 
I høringssvaret beskrives desuden områder, hvor der er behov for at udfolde praksisplanen og sikre, at de 
gode hensigter omsættes til konkret handling. Fx opfordres der til mere aktiv handling med henblik på at 
øge brugen af dosisdispenseret medicin. Det er medicin, som apoteket pakker maskinelt i de rette doser til 
den enkelte patient. Ordningen er et tilbud til borgere, der er i stabil medicinsk behandling og har brug for 
hjælp til at håndtere deres medicin. Den dosispakkede medicin mindsker risikoen for medicinfejl og øger 
dermed sikkerheden for borgerne. Ordningen kan samtidig frigive ressourcer hos den kommunale 
sygepleje. 
Endelig understreges det i høringssvaret, at praksisplanens visioner om forbedret tilgængelighed for 
borgere og professionelle samarbejdsparter skal udmøntes, og at der skal være villighed til at afprøve nye 
samarbejdsformer. Under corona-pandemien har videokommunikation vist sig at være et godt redskab i 
forhold til at øge borgernes adgang til almen praksis. Det fremhæves, at der skal bygges videre på de gode 
erfaringer, og at Favrskov Kommune gerne vil bistå borgere på fx plejecentre i at deltage i digitale 
lægekonsultationer. 
På arbejdsmarkedsområdet har Favrskov Kommune og lokale lægehuse afprøvet en ny model for 
samarbejde, hvor der afholdes videomøder om konkrete sygedagpengeforløb. De første erfaringer har 
været positive og viser bl.a., at møderne bidrager til en hurtigere afklaring af nogle sygedagpengeforløb. 
Det fremhæves derfor i høringssvaret, at Favrskov Kommune forventer, at der bliver mulighed at fortsætte 
den nye samarbejdsform.  
ØKONOMI
Kommunerne betaler et aktivitetsbestemt bidrag, hver gang kommunens borgere benytter et regionalt 
sundhedstilbud. Dette omfatter både hospitaler, psykiatri og besøg ved praktiserende læger. I [adresse] 
Kommune er der i budgettet for 2020 samlet afsat 163,2 mio. kr. til aktivitetsbestemt medfinansiering af 
sundhedsvæsenet. Som følge af dataproblemer har Sundheds- og Ældreministeriet valgt at fastfryse den 
aktivitetsbestemte medfinansiering i 2019-2021, så der aktuelt ikke afregnes for det faktiske forbrug. Der 
forventes at ske en efterregulering af udgifterne på området, men det er uafklaret hvordan. 
Ændringer i opgavevaretagelsen i det nære sundhedsvæsen kan få betydning for udgifterne til de 
kommunale sundheds- og omsorgsopgaver. På længere sigt kan det også få betydning for udgifterne til 
den aktivitetsbestemte medfinansiering. [adresse] vil derfor have fokus på at vurdere eventuelle 
økonomiske konsekvenser af konkrete samarbejdsaftaler. 
INDDRAGELSE
Praksisplanen 
er 
sendt 
i 
høring 
hos 
kommuner, 
patientforeninger, 
faglige 
organisationer, 
uddannelsesinstitutioner samt regionens ældreråd og patientinddragelsesudvalg.
INDSTILLING
Direktøren for Social og Sundhed indstiller til Byrådet:
1.
At forslag til høringssvar fra [adresse] til praksisplan for almen praksis godkendes.
BESLUTNING
Social- og Sundhedsudvalget, 1. december 2020:
Fraværende: Ingen
Indstilles godkendt.
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt. 
Bilag
1.
Høringssvar fra [adresse] (554460)
2.
Høringsversion praksisplan for almen praksis 2020 (554478)
